Дадатак 5

да загада галоўнага ўпраўлення ідэалагічнай работы, культуры і па справах моладзі Гомельскага аблвыканкама

ад 26.01.2023 № 7

ІНСТРУКЦЫЯ

аб парадку арганізацыі і правядзення адкрытай выставы выданняў па народных традыцыях «Ключы-Фэст» у межах адкрытага свята

народных традыцый «Крыніцы-Фэст»

1. Адкрытая выстава выданняў па народных традыцыях «Ключы-Фэст» (далей – выстава «Ключы-Фэст») праводзіцца ў межах адкрытага свята народных традыцый «Крыніцы-Фэст» з мэтамі падтрымкі і папулярызацыі народных традыцый і ставіць перад сабой наступныя задачы:

– папулярызацыя нематэрыяльнай культурнай спадчыны;

 – далучэнне шырокіх слаёў насельніцтва да нацыянальнай культурнай спадчыны;

– пашырэнне станоўчага вопыту ўстаноў культуры ў вывучэнні і папулярызацыі народных традыцый;

– павышэнне ўзроўню падрыхтоўкі ўстановамі культуры выданняў па народных традыцыях.

2. Выстава «Ключы-Фэст» праводзіцца ў Калінкавіцкім раёне Гомельскай вобласці ў красавіку 2023 года. Дакладны час і месца правядзення прызначаецца аргкамітэтам адкрытага свята народных традыцый «Крыніцы-Фэст».

3. У выставе «Ключы-Фэст» удзельнічаюць абласныя і раённыя ўстановы культуры, якія прадстаўляюць выданні па народных традыцыях свайго рэгіёна, падрыхтаваныя самастойна, у супрацоўніцтве з іншымі ўстановамі або без свайго непасрэднага ўдзелу.

4. Кожны раён Гомельскай вобласці, г. Гомель, іншыя вобласці прадстаўляюць выданні на ўласным абсталяванні, плошча выставы ад кожнага рэгіёна не павінна перавышаць 2,5 м. у даўжыню і 1 м. у глыбіню.

5. Заяўкі на ўдзел у выставе «Ключы-Фэст» (адпаведна п. 9 дадзенай інструкцыі) у 2-х варыянтах – тэкставы дакумент (word), копія зацверджанай заяўкі – і фотаздымак сваёй экспазіцыі неабходна даслаць **да 23 сакавіка 2023 г.** па СМДЗ, ці на электронны адрас tnk@ocntgomel.by, ці на паштовы адрас 246022, г. Гомель, вул. Кірава, 49, установа «Гомельскі абласны цэнтр народнай творчасці», аддзел традыцыйнай народнай культуры.

Разам з заяўкай дасылаецца згода (арыгінал ці копія дакумента з подпісам) на апрацоўку персанальных дадзеных па форме, змешчанай у Дадатку 6.

Накіраваннем заяўкі ўдзельнік пацвярджае, што згодны з усімі ўмовамі ўдзелу ў адкрытай выставе выданняў па народных традыцыях «Ключы-Фэст» і адкрытым свяце народных традыцый «Крыніцы-Фэст».

6. Спіс выданняў ад кожнага ўдзельніка выставы «Ключы-Фэст» узгадняецца з аргкамітэтам адкрытага свята народных традыцый «Крыніцы-Фэст». Вынікі ўзгаднення даводзяцца ўдзельнікам да 8 красавіка 2023 г.

7. Кожная ўстанова, якая прымае ўдзел у выставе «Ключы-Фэст», атрымлівае сертыфікат удзельніка.

8. Кантакты для вырашэння арганізацыйных пытанняў: (80232) 51-21-43 – аддзел традыцыйнай народнай культуры ўстановы «Гомельскі абласны цэнтр народнай творчасці»: начальнік аддзела Ятчанка Ганна Анатольеўна; метадыст па народных традыцыях, абрадах і фальклоры Глушэц Ірына Валер’еўна.

9. Форма заяўкі на ўдзел у выставе «Ключы-Фэст»:

ЗАЦВЯРДЖАЮ

Начальнік аддзела ідэалагічнай работы, культуры і па справах моладзі

\_\_\_\_\_\_\_\_\_\_\_\_\_ райвыканкама

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЗАЯЎКА

на ўдзел у адкрытай выставе выданняў па народных традыцыях

«Ключы-Фэст» у межах адкрытага свята народных традыцый

«Крыніцы-Фэст»

|  |  |
| --- | --- |
| 1. Установа і населены пункт |  |
| 2. Прозвішча, імя, імя па бацьку, пасада кіраўніка |  |
| 3. Спіс выданняў |  |
| 4. Кантактныя дадзеныя адказнай асобы: прозвішча, імя, імя па бацьку, пасада, працоўны і мабільны тэлефоны, электронная пошта |  |

Запаўненнем і накіраваннем дадзенай заяўкі Вы пацвярджаеце, што згодны з усімі ўмовамі ўдзелу ў адкрытай выставе выданняў па народных традыцыях «Ключы-Фэст» і адкрытым свяце народных традыцый «Крыніцы-Фэст».